kunstaas | Fishing Cottages Ireland
Tag Archives: kunstaas
Posted in General | Also tagged aanbeten, baars, dood aas, helder water, meter + snoek, Snoek, snoek vissen, snoek vissen Ierland, trailerhelling., trollen, trollen op snoek, visgids, vissen, werpend vissen | Leave a comment 9,879,055 members (32,603 online) Visit CodeProject.TV
My vote of 5Rene Pilon23 Aug '12 - 6:38 Re: My vote of 5Colin Eberhardt23 Aug '12 - 23:38 Last Visit: 31 Dec '99 - 18:00 Last Update: 18 May '13 - 13:09Refresh1 Oud-bok Danie Gerber se vrou ‘sukkel met koors’ | Netwerk24
Oud-bok Danie Gerber se vrou ‘sukkel met koors’
Deur Ané van Zyl 07 April 2020 22:41
Danré, Elsabé, Danie, Elanie en Julie Gerber.Foto: Verskaf
Elsabé Gerber (59), vrou van die oud-Springbok Danie Gerber (61), het ook nou die koronavirussiekte Covid-19.
Hul dogter, Elanie (36), wat die siekte onder lede het, het dit Dinsdagaand bevestig en gesê hulle vermoed Elsabé het by haar en haar pa aangesteek.
“Ons dink ek en sy het in dieselfde tyd die virus gekry, maar dit het net vir haar langer gevat om simptome te wys. Sy is asmaties en hoes baie. Sy sukkel met koors,” sê Elanie.
Nadat Elsabé positief getoets is, is hulle drie weer bymekaar in hul huis in Port Elizabeth.
Die gesin het verlede week die tyding oor Danie en Elanie se status gekry. Elsabé is ook vir die virus getoets, maar haar uitslae was negatief. Om veilig te wees het sy in ’n vriendin se huis, net om die hoek, gaan bly om te keer dat sy die virus kry.
Maar oor die naweek het sy meer simptome van Covid-19 begin ervaar en sy is weer getoets. Die gesin het Dinsdag die tyding per telefoon gekry.
“Ek het met my ma gepraat oor die telefoon en toe ek neersit, loop ek kombuis toe. Die nuus was nog baie vars. Die volgende oomblik kom my pa by die vertrek in en sê ‘ek hoor op die radio jou ma is positief’,” sê Elanie.
“Die nuus versprei so vrek vinnig. ’n Mens kan eintlik nie glo hoe dit gebeur nie.”
Ons dink ek en sy het in dieselfde tyd die virus gekry, maar dit het net vir haar langer gevat om simptome te wys. Sy is asmaties en hoes baie. Sy sukkel met koors.
Sy sê dit gaan op die oomblik goed met Danie, behalwe dat hy bekommerd is oor sy vrou. Hy is nog moeg, maar sy ander simptome het verbeter. Elanie, wat aan hemochromatose ly, sê in die eerste week nadat sy gehoor het sy het die siekte, kon sy dit goed hanteer.
“Maar die tweede week is beslis nou vir my erger,” sê sy. Haar neus is toe, sy het hoofpyn en is naar. “My ma het baie dieselfde simptome as ek.”
Elanie sê haar pa vier volgende week sy verjaardag. “Gelukkig kan ons drie bymekaar wees vir sy spesiale dag. Ons hoop teen daardie tyd lyk dinge beter.”
Sy sê hulle probeer positief bly en bid dat hulle almal gesond sal word. “Ons almal, die hele wêreld, het vrees en kan ’n bietjie in paniek verval oor wat aangaan, maar ons moenie in vrees leef nie.”
Sy sê sy dink aan almal wat ook die virussiekte het en aan al die gesondheidswerkers wat uiters hard werk om mense te genees.
Meer oor: Koronavirus | Danie Gerber | Covid-19
KYK: Danie Gerber en sy dogter glo hulle sal virus oorwin